**VÝZVA NA PREDLOŽENIE CENOVEJ PONUKY**

zadávanie zákazky podľa MP CKO č. 12 pre zákazky zadávané osobou, ktorej poskytne verejný obstarávateľ 50% a menej finančných prostriedkov z NFP.

Názov predmetu zákazky:

**STAVEBNÉ ÚPRAVY SO ZAMERANÍM NA ZNÍŽENIE ENERGETICKEJ NÁROČNOSTI OBJEKTOV AŽD W Poprad, s.r.o.**

##### Identifikácia zadávateľa:

 Názov: **AŽD W Poprad, s.r.o.**

 Sídlo: Scholtzova 4291/1A, 059 51 Poprad

 IČO: 36 472 981

 DIČ: 2020019639

 Telefón: +421 948 878 063

 Kontaktná osoba: Ing. Vladimír Kľoc

 e-mail: kloc@azdw.eu

##### Názov predmetu zákazky

Stavebné úpravy so zameraním na zníženie energetickej náročnosti objektov AŽD W Poprad, s.r.o.

1. **Druh zákazky**

Stavebné práce

Typ zmluvy: Zmluva o dielo v zmysle § 536 a nasl. zák. č. 513/1991 Zb. Obchodného zákonníka v znení neskorších predpisov ako výsledok verejného obstarávania.

Pre každú časť predmetu zákazky bude uzatvorená samostatná zmluva s úspešným uchádzačom v príslušnej časti.

Podrobné vymedzenie zmluvných podmienok na dodanie požadovaného predmetu zákazky pre jednotlivé časti, je/sú uvedené *v prílohe č. 3 – Obchodné podmienky dodania predmetu zákazky – návrh zmluvy* *o dielo* (pre každú časť predmetu zákazky je samostatná zmluva).

1. **Variantné riešenia**

**(Platí pre každú časť predmetu zákazky samostatne)**

Záujemcom sa neumožňuje predložiť variantné riešenie vo vzťahu k požadovanému predmetu zákazky.

Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

##### Rozdelenie predmetu zákazky na časti

V súlade s dodržaním princípov nediskriminácie hospodárskych subjektov a transparentnosti je zákazka rozdelená na dve (2) časti.

Každá časť bude predmetom samostatného vyhodnotenia a predmetom samostatnej zmluvy.

Uchádzač môže predložiť ponuku na jednu časť, alebo obe časti predmetu zákazky.

**Časť 1: Zateplenie**

**Časť 2: Elektroinštalácia**

##### Predmet a opis predmetu zákazky

Predmetom zákazky sú stavebné úpravy administratívno, výrobno-skladových objektov firmy AŽD W Poprad, s.r.o. za účelom zníženia energetickej náročnosti stavby ako celku. Stavba pozostáva z dvoch funkčných celkov – 2.podlažná administratívna budova, a 1. podlažná výrobno-skladová hala.

Stavba je podľa PD rozdelená na stavebné objekty:

SO 01 Administratívna budova

SO 02 Výrobná hala

SO 03 Skladová hala

SO 04 Rozšírenie haly pre výrobu kabeláže

SO 05 Bleskozvod

V rámci stavebných úprav sa vyžaduje:

Zateplenie obvodového plášťa – SO 01

Výmena otvorových konštrukcií – SO 01

Výmena strešných svetlíkov vrátane ventilátorov – SO 02, SO 03, SO 04

Zateplenie strešného plášťa – SO 01, SO 02, SO 03, SO 04

Výmena osvetlenia

drobné stavebné úpravy súvisiace s opatreniami energetickej efektívnosti

vyregulovanie sústavy vykurovania

**Pre Časť 1: Zateplenie**

SO 01

* Zateplenie obvodového plášťa - PHZ 36 248,10 Eur bez DPH
* Zateplenie strešného plášťa - PHZ 43 803,27 Eur bez DPH
* Výmena otvorových konštrukcií - PHZ 18 944,44 Eur bez DPH
* Ostatné náklady - PHZ 7 005,60 Eur bez DPH

SO 02

* Zateplenie strešného plášťa – PHZ 103 873,44 Eur bez DPH
* výmena nevyhovujúcich svetlíkov vrátane ventilátorov (dodávka svetlíka aj s ventilátorom komplet) – PHZ 123 741,24 Eur bez DPH
* zdravotechnická inštalácia – PHZ 600,00 Eur bez DPH

SO 03

* Zateplenie strešného plášťa – PHZ 63 281,43 Eur bez DPH
* výmena nevyhovujúcich svetlíkov vrátane ventilátorov (dodávka svetlíka aj s ventilátorom komplet) – PHZ 30 290,32 Eur bez PDH
* zdravotechnická inštalácia – PHZ 7 388,41 Eur bez PDH

SO 04

* Zateplenie strešného plášťa – PHZ 67 405,35 Eur bez DPH
* výmena nevyhovujúcich svetlíkov vrátane ventilátorov (dodávka svetlíka aj s ventilátorom komplet) – PHZ 30 431,13 Eur bez DPH
* zdravotechnická inštalácia- PHZ 3 694,21 Eur bez DPH

**Upozornenie: Žiadame uchádzačov, aby pri naceňovaní jednotlivých častí stavebných objektoch neprekračovali uvedenú PHZ.**

**Pre Časť 2: Elektroinštalácia**

SO 02

* výmena osvetlenia – PHZ 25 374,77 Eur bez DPH
* vnútorné silové rozvody pre zapojenie el. ventilátorov vo svetlíkoch – PHZ 4 127,58 Eur bez DPH

SO 03

* výmena osvetlenia – PHZ 12 953,05 Eur bez DPH
* vnútorné silové rozvody pre zapojenie el. ventilátorov vo svetlíkoch – PHZ 1 002,91 Eur bez DPH

SO 04

* výmena osvetlenia – PHZ 10 883,88 Eur bez DPH
* vnútorné silové rozvody pre zapojenie el. ventilátorov vo svetlíkoch – PHZ 651,11 Eur bez DPH

SO 05 – bleskozvod – PHZ 20 275,28 Eur bez DPH

**Upozornenie: Žiadame uchádzačov, aby pri naceňovaní jednotlivých častí stavebných objektoch neprekračovali uvedenú PHZ.**

Stavebné práce budú vykonávané v súlade s projektovou dokumentáciou a výkazom výmer, ktoré sú prílohami tejto výzvy.

V prípade, že v dokumentoch potrebných na vypracovanie ponuky sa nachádza výrobok, alebo materiál konkrétneho výrobcu (sú uvedené obchodné názvy alebo druhy tovarov), alebo dodávateľa, sú uvedené ako príklady a môžu byť nahradené ekvivalentnými výrobkami alebo materiálmi s rovnakými technickými parametrami, pri zachovaní, alebo zvýšení technickej kvality.

##### Predpokladaná hodnota zákazky

Predpokladaná hodnota zákazky je **611 975,52 EUR bez DPH / 734 370,62 EUR s DPH, z toho:**

PHZ pre časť 1: **536 706,94** Eur bez DPH

PHZ pre časť 2: **75 268,58** Eur bez DPH

Zadávateľ zákazky neposkytuje zálohu ani preddavky na plnenia.

##### Miesto dodania predmetu zákazky

**(PLATÍ PRE VŠETKY ČASTI PREDMETU ZÁKAZKY SPOLOČNE)**

Sídlo zadávateľa zákazky uvedené v bode 1 tejto výzvy.

##### Spoločný slovník obstarávania (CPV)

Hlavný predmet 45000000-7 Stavebné práce

Časť 1: 45321000-3 Tepelnoizolačné práce

 45261410-1 Strešné izolačné práce

Časť 2: 45310000-3 Elektroinštalačné práce

##### Trvanie zmluvy alebo lehota dodania (platí pre obe časti)

Celý predmet zákazky musí byť zrealizovaný do 12 mes. odo dňa začatia prác. Práce budú vykonávané na základe vystavených objednávok zadávateľom zákazky. Objednávky budú vystavované až po nadobudnutí účinnosti zmluvy o dielo pre časť 1 a časť 2 predmetu zákazky. Zmluvy o dielo nadobudnú účinnosť až po odsúhlasení procesu predmetnej súťaže (verejného obstarávania) kontrolným orgánom a to zaslaním správy z vykonanej kontroly.

##### Podmienky financovania

**(Uvedené platí pre obe časti predmetu zákazky. )**

Predmet zákazky sa bude financovať z prostriedkov Operačného programu Kvalita životného prostredia na obdobie 2014-2020. Zákazka je obstarávaná v rámci realizácie projektu s názvom *,,* *Zníženie energetickej náročnosti objektov spoločnosti AŽD W Poprad, s.r.o.“*, v  rámci výzvy OPKZP-PO4-SC421-2018-46 vyhlásenej Ministerstvom životného prostredia SR ako Riadiaceho orgánu pre Operačný program Kvalita životného prostredia.

Vzhľadom k tomu, že realizácia predmetu zákazky podlieha schváleniu procesu verejného obstarávania, zadávateľ zákazky si vyhradzuje právo zrušiť použitý postup zadávania zákazky v prípade, ak nebude predmetné verejné obstarávanie schválené kontrolným orgánom. Zmluva o dielo sa stáva platnou dňom jej podpisu a účinnou až po schválení verejného obstarávania kontrolným orgánom. V prípade, ak verejné obstarávanie nebude schválené, zadávateľ zákazky si vyhradzuje právo od zmluvy odstúpiť.

Zadávateľ si vyhradzuje právo zrušiť tento postup zadávania zákazky aj v tom prípade, ak cena úspešného uchádzača prevýši predpokladanú hodnotu zákazky.

Zadávateľ neposkytuje zálohu ani preddavky na plnenie zmluvy.

##### Podmienky účasti

 **1. Podmienky účasti týkajúce sa osobného postavenia:**

Predmetnej súťaže **pre časť 1 – Zateplenie** sa môže zúčastniť uchádzač, ktorý je oprávnený uskutočňovať stavebné práce v rozsahu predmetu zákazky. Uvedenú skutočnosť preukáže napr. výpisom z obchodného registra, živnostenského registra a pod.

Predmetnej súťaže **pre časť 2 – Elektroinštalácia** sa môže zúčastniť uchádzač, ktorý je oprávnený uskutočňovať práce v rozsahu predmetu zákazky. Uvedenú skutočnosť preukáže napr. výpisom z obchodného registra, živnostenského registra a pod.

**2. Na preukázanie podmienok účasti finančného a ekonomického postavenia sa vyžaduje:**

**2.1.** Prehľad o celkovom obrate najviac za posledné tri hospodárske roky, za ktoré sú dostupné v závislosti od vzniku alebo začatia prevádzkovania činnosti v súhrnnej hodnote pre:

Časť 1 – min. 1 mil. Eur bez DPH za posudzované obdobie

Časť 2 – nepožaduje sa

Uchádzač požadovaný obrat preukáže:

Výkazom ziskov a strát alebo Výkazom o príjmoch a výdavkoch za posledné tri hospodárske roky, resp. ekvivalentnými dokladmi podľa právnych predpisov platných v krajine sídla uchádzača (ak má uchádzač sídlo mimo územia SR), za posledné tri hospodárske roky, za ktoré sú dostupné v závislosti od vzniku alebo začiatku prevádzkovania činnosti alebo prostredníctvom registra účtovných závierok.

V prípade ak sa účtovné závierky uchádzača nachádzajú vo verejnej časti registra účtovných závierok, ktorý je zverejnený na stránke [www.registeruz.sk](http://www.registeruz.sk), zadávateľ bude akceptovať predloženie dokladu, v ktorom bude uvedený odkaz na takto zverejnené účtovné závierky uchádzača.

**3. Na preukázanie podmienok účasti technickej alebo odbornej spôsobilosti sa vyžaduje:**

**3.1.** Zoznam stavebných prác uskutočnených za predchádzajúcich päť rokov od vyhlásenia zákazky s uvedením cien, miest a lehôt uskutočnenia stavebných prác;

zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác odberateľom;

ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené,

Minimálna požadovaná úroveň štandardov pre:

Časť 1 (Zateplenie) – V zozname stavebných prác musia byť zákazky rovnakého alebo podobného charakteru ako je predmet zákazky, pričom ich minimálna súhrnná hodnota musí byť min 500 000 €/ bez DPH alebo ekvivalent tejto hodnoty v inej mene.

Za podobný predmet zákazky sa považuje – výstavba, alebo rekonštrukcia, alebo modernizácia budov, prípadne aj čiastkové samostatné práce, súčasťou ktorých boli nasledovné práce: zateplenie obvodových stien, zateplenie strechy, výmena / osadenie / montáž strešných svetlíkov, výmena otvorových konštrukcií. Za obdobný predmet zákazky sa nepovažujú inžinierske stavby.

Časť 2 (Elektroinštalácia) – V zozname stavebných prác musia byť zákazky rovnakého alebo podobného charakteru ako je predmet zákazky (t.j. elektroinštalačné práce), pričom ich minimálna súhrnná hodnota musí byť min 70 000,00 €/ bez DPH alebo ekvivalent tejto hodnoty v inej mene.

Zoznam stavebných prác bude obsahovať minimálne údaje podľa prílohy č. 7 **(platí pre každú časť predmetu zákazky samostatne)**:

Zoznam zrealizovaných prác bude podpísaný oprávnenou osobou uchádzača. Ak obdobie realizácie prekračuje uvedené roky, je potrebné v zozname prác uviesť adekvátny finančný objem za požadované obdobie, nakoľko zadávateľ bude hodnotiť iba finančný objem prác realizovaných v uvedenom období. V prípade, že v rámci realizácie zákazky boli realizované aj práce iného charakteru ako je predmet zákazky, musí byť zo zoznamu prác zrejmá hodnota prác rovnakého alebo podobného charakteru ako je predmet zákazky. V prípade, že zákazka bola realizovaná uchádzačom len z časti (napr. člen združenia, skupiny dodávateľov a pod.) musí byť zo zoznamu prác zrejmé, v akom finančnom objeme boli realizované práce počas stanoveného referenčného obdobia.

**3.2.** Údaje o vzdelaní a odbornej praxi alebo o odbornej kvalifikácií osôb určených na plnenie zmluvy, alebo riadiacich zamestnancov.

Uchádzač preukáže odbornú úroveň personálneho zabezpečenia plnenia predmetu zákazky prostredníctvom nasledujúcich kľúčových odborníkov:

**Pre časť 1 – Zateplenie**

***Kľúčový odborník č.1 - stavbyvedúci***

Stavbyvedúci pre pozemné stavby s minimálne 5 ročnou praxou a s platným osvedčením o vykonaní odbornej skúšky podľa zákona č. 138/1 992 Z. z. o autorizovaných architektoch a autorizovaných stavebných inžinieroch v znení neskorších predpisov, alebo, ak uchádzač nemá sídlo v Slovenskej republike, verejný obstarávateľ uzná aj rovnocenné doklady/osvedčenia vydané podľa platných noriem členského štátu EÚ na výkon činnosti - stavbyvedúci s odborným zameraním – pozemné stavby. Uvedený doklad predloží uchádzač ako kópiu originálu a opatrí ju odtlačkom pečiatky odborne spôsobilej osoby.

***Kľúčový odborník č.1 – stavbyvedúci* preukáže svoje vzdelanie a prax**

a) predložením profesijného životopisu, s minimálnym obsahom:

- meno a priezvisko kľúčového odborníka,

- štátna príslušnosť,

- dosiahnuté vzdelanie,

- akademický titul,

- jazykové znalosti,

- súčasná pracovná pozícia,

- kvalifikácia vzťahujúca sa k predmetu zákazky,

- prehľad profesijnej praxe vzťahujúcej sa k plneniu predmetu obstarávania,

- vlastnoručný podpis kľúčového odborníka.

Kľúčový odborník – stavbyvedúci predloží **čestné vyhlásenie**, že bude k dispozícií uchádzačovi na plnenie predmetu zákazky počas celej doby jeho realizácie,

***Kľúčový odborník č.2 - majster***

Majster s minimálnou 5 ročnou praxou v odbore obdobnom predmetu zákazky, ktorú preukáže životopisom. Minimálne dosiahnuté vzdelanie – stredná škola s maturitou.

***Kľúčový odborník č.2 - majster* preukáže svoju prax**

a) predložením profesijného životopisu, s minimálnym obsahom:

- meno a priezvisko kľúčového odborníka,

- štátna príslušnosť,

- dosiahnuté vzdelanie,

- akademický titul,

- jazykové znalosti,

- súčasná pracovná pozícia,

- kvalifikácia vzťahujúca sa k predmetu zákazky,

- prehľad profesijnej praxe vzťahujúcej sa k plneniu predmetu obstarávania,

- vlastnoručný podpis kľúčového odborníka.

Kľúčový odborník - majster predloží **čestné vyhlásenie**, že bude k dispozícií uchádzačovi na plnenie predmetu zákazky počas celej doby jeho realizácie,

**Pre časť 2: nevyžaduje sa**

Uchádzač môže predbežne nahradiť doklady na preukázanie splnenia podmienok účasti finančného a ekonomického postavenia a technickej spôsobilosti alebo odbornej spôsobilosti čestným vyhlásením (*vzor ČV je v prílohe č. 6 tejto výzvy*), pričom na požiadanie poskytne zadávateľovi doklady, ktoré čestným vyhlásením nahradil; uchádzač, ktorý bol vyhodnotený ako úspešný je povinný pred podpisom zmluvy predložiť všetky doklady, ktoré predbežne nahradil čestným vyhlásením; uchádzač doručí doklady zadávateľovi do piatich pracovných dní odo dňa doručenia žiadosti, ak zadávateľ neurčí dlhšiu lehotu; ak uchádzač nedoručí doklady v stanovenej lehote, jeho ponuka nebude prijatá a ako úspešný bude vyhodnotený uchádzač, ktorý sa umiestnil ako druhý v poradí;

##### Podmienky poskytnutia súťažných podkladov

Súťažné podklady sú voľne prístupné na stránke zadávateľa: [www.azdw.eu](http://www.azdw.eu)

##### Lehota a miesto predkladania ponúk

Lehota na predkladanie ponúk – dátum: **18.05.2021 do 14 hod.**

Ponuky sa predkladajú doručením prostredníctvom pošty, iného doručovateľa alebo osobne na adresu: **AŽD W Poprad, s.r.o., Scholtzova 4291/1A, 059 51 Poprad, s označením „Ponuka pre VO časť 1“,** alebo **„Ponuka pre VO, časť 2“.**

##### V prípade ak uchádzač predkladá ponuky pre obe časť predmetu zákazky, budú predložené v samostatných obálkach riadne označené.

Uchádzač môže ponuku/ponuky predložiť aj elektronicky prostredníctvom e-mailu na adresu kloc@azdw.eu a riaditel@azdw.eu

V prípade ak uchádzač predkladá ponuku prostredníctvom e-mailu, dokumenty predkladá vo formáte .pdf, prípadne .xls

Ponuka predložená po uplynutí lehoty na predkladanie ponúk sa vráti uchádzačovi neotvorená.

Ponuka predložená elektronicky po uplynutí lehoty na predkladanie ponúk sa neotvorí.

##### Ak sa ponuka doručuje osobne, zadávateľ vydá potvrdenie o jej prevzatí, v ktorom uvedie dátum, čas a miesto prevzatia ponuky.

##### Ak sa ponuka doručuje prostredníctvom pošty alebo iného doručovateľa, pre dodržanie lehoty na predkladanie ponúk je rozhodujúci dátum a čas doručenia ponuky zadávateľovi na uvedenú adresu predkladania ponúk.

##### Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá ako iný uchádzač predkladá ponuku. Zadávateľ vylúči uchádzača, ktorý je súčasne členom skupiny dodávateľov.

##### Ponuky predložené zadávateľovi v lehote na predkladanie ponúk sa uchádzačovi nevracajú, zostávajú ako súčasť dokumentácie o postupe a priebehu súťaže.

##### Kritériá na vyhodnotenie ponúk

Kritérium na vyhodnotenie ponúk:

**„Najnižšia celková cena bez DPH“**

**(Uvedené kritérium platí pre každú časť predmetu zákazky samostatne.)**

Cena musí byť uchádzačom uvedená ako celková cena predmetu zákazky.

V ponukách uchádzačov, ktorí sú platcami DPH bude vyhodnocovaná celková cena predmetu zákazky pre danú časť bez DPH, v eurách. V ponukách uchádzačov, ktorí nie sú platcami DPH bude vyhodnocovaná celková cena predmetu zákazky pre danú časť v eurách. Ak uchádzač nie je platcom DPH, upozorní na to vo svojej ponuke.

Navrhovaná cena bude vyjadrená v eurách ako konečná cena a zahŕňa všetky náklady spojené s predmetom zákazky. Ceny musia byť zaokrúhlené najviac na dve desatinné miesta.

Uchádzač uvedie svoj návrh na plnenie kritérií na priloženom formulári **„Návrh na plnenie kritérií cenová ponuka“** podľa *prílohy č. 2 tejto výzvy.*

Uspeje ponuka uchádzača, ktorý ponúkne najnižšiu cenu za predmet zákazky pre danú časť a splní všetky podmienky uvedené v tejto Výzve.

##### Lehota viazanosti ponúk

**(PLATÍ PRE VŠETKY ČASTI PREDMETU ZÁKAZKY SPOLOČNE)**

Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej Zadávateľom.

Lehota viazanosti ponúk je stanovená do: 30.9.2021

Zadávateľ oznámi uchádzačom predpokladanú zmenu lehoty viazanosti ponúk. Uchádzači sú svojou ponukou viazaní do uplynutia zadávateľom oznámenej lehoty viazanosti ponúk, vrátane zmenenej lehoty viazanosti ponúk.

Ak bola vyžadovaná zábezpeka ponuky a túto uchádzač poskytol formou bankovej záruky alebo poistením záruky, zadávateľ vyzve uchádzača o potvrdenie platnosti predĺženej bankovej záruky alebo poistenia záruky do uplynutia predĺženej lehoty viazanosti ponúk.

1. **Zábezpeka:**

Zadávateľ vyžaduje od uchádzačov pre zabezpečenie viazanosti ich ponuky zábezpeku vo výške:

**Pre časť 1: 10 000,- Eur**

**Pre časť 2: nevyžaduje sa**

Spôsob zloženia zábezpeky si vyberie uchádzač z nasledujúcich možností:

* Zložením finančných prostriedkov uchádzača na bankový účet zadávateľa, alebo
* Poskytnutím bankovej záruky za uchádzača, alebo
* Zábezpeka formou poistenia záruky.

Podmienky zloženia zábezpeky:

* **Zloženie finančných prostriedkov na bankový účet zadávateľa**
* Finančné prostriedky v stanovenej výške musia byť zložené na účet Zadávateľa vedeného v banke:  **Tatra banka, a.s., Hodžovo námestie 3, 811 06 Bratislava 1**

číslo účtu: **SK3711000000002945097445**

s uvedením variabilného symbolu uchádzača, ktorým bude **IČO uchádzača**.

* Finančné prostriedky musia byť pripísané na účte Zadávateľa najneskôr v momente uplynutia lehoty na predkladanie ponúk.
* Ak finančné prostriedky nebudú zložené a pripísané na účte Zadávateľa podľa určených podmienok, bude uchádzač zo súťaže vylúčený.
* Doba platnosti zábezpeky ponuky poskytnutej zložením finančných prostriedkov na účet Zadávateľa trvá do uplynutia lehoty viazanosti ponúk, resp. do uplynutia primerane predĺženej lehoty viazanosti ponúk.
* Zábezpeku zloženú na účet v banke Zadávateľ vráti uchádzačom aj s úrokmi, ak im ich táto banka poskytuje.
* **Poskytnutie bankovej záruky za uchádzača**
* Poskytnutie bankovej záruky, sa riadi ustanoveniami § 313 až § 322 zákona č. 513/1991 Zb. Obchodného zákonníka. Záručná listina bude vystavená bankou alebo pobočkou zahraničnej banky (ďalej len „banka“).

Zo záručnej listiny vystavenej bankou musí vyplývať, že:

* banka uspokojí veriteľa (Zadávateľa) za dlžníka (uchádzača) v prípade prepadnutia jeho zábezpeky ponuky v prospech Zadávateľa,
* banková záruka sa použije na úhradu zábezpeky ponuky v stanovenej výške,
* banka sa zaväzuje zaplatiť vzniknutú pohľadávku do 5 pracovných dní po doručení výzvy Zadávateľa na zaplatenie, na účet Zadávateľa,
* banková záruka nadobúda platnosť dňom jej vystavenia bankou a vzniká doručením záručnej listiny Zadávateľovi,
* platnosť bankovej záruky končí uplynutím lehoty viazanosti ponúk, resp. predĺženej lehoty viazanosti ponúk, pokiaľ Zadávateľ do uplynutia doby platnosti bankovej záruky uchádzačovi písomne oznámi takéto primerané predĺženie lehoty viazanosti ponúk,
* v záručnej listine musí byť uvedené, že v prípade zmeny lehoty viazanosti ponúk sa mení doba platnosti bankovej záruky.
* Banková záruka zanikne plnením banky v rozsahu, v akom banka za uchádzača poskytla plnenie v prospech Zadávateľa, odvolaním bankovej záruky na základe písomnej žiadosti Zadávateľa alebo uplynutím doby platnosti, ak si Zadávateľ do uplynutia doby platnosti neuplatnil svoje nároky voči banke vyplývajúce z vystavenej záručnej listiny, alebo v dobe platnosti bankovej záruky nepožiadal o predĺženie doby platnosti bankovej záruky.
* Ak bankovú záruku poskytne zahraničná banka, ktorá nemá pobočku na území Slovenskej republiky, záručná listina vyhotovená zahraničnou bankou v štátnom jazyku krajiny sídla takejto banky musí byť zároveň doložená prekladom do slovenského jazyka.
* Ak záručná listina nebude súčasťou ponuky alebo nebude spĺňať určené podmienky, bude uchádzač zo súťaže vylúčený.
* **Zábezpeka formou poistenia záruky**
* Doklad o poistení zábezpeky môže byť vystavený poisťovňou alebo pobočkou zahraničnej poisťovne (ďalej len „poisťovňa“). Ak poistenie záruky vystaví zahraničná poisťovňa, ktorá nemá pobočku na území Slovenskej republiky, listina vyhotovená zahraničnou poisťovňou v štátnom jazyku krajiny sídla takejto poisťovne musí byť zároveň doložená prekladom do slovenského jazyka.

 Zo záruky vystavenej poisťovňou musí vyplývať, že:

* poisťovňa uspokojí veriteľa (Zadávateľa) za dlžníka (uchádzača) v prípade prepadnutia jeho zábezpeky ponuky v prospech Zadávateľa,
* poistenie zábezpeky sa použije na úhradu zábezpeky ponuky v stanovenej výške,
* poisťovňa sa zaväzuje zaplatiť vzniknutú pohľadávku do 5 pracovných dní po doručení výzvy Zadávateľa na zaplatenie, na účet Zadávateľa,
* poistenie zábezpeky nadobúda platnosť dňom jej vystavenia poisťovňou a vzniká doručením dokladu o poistení zábezpeky Zadávateľovi,
* platnosť poistenia zábezpeky končí uplynutím lehoty viazanosti ponúk, resp. predĺženej lehoty viazanosti ponúk, pokiaľ Zadávateľ do uplynutia doby platnosti poistenia zábezpeky uchádzačovi písomne oznámi takéto primerané predĺženie lehoty viazanosti ponúk.
* V doklade o poistení zábezpeky musí byť uvedené, že v prípade zmeny lehoty viazanosti ponúk sa mení doba platnosti poistenia zábezpeky.
* Ak doklad o poistení zábezpeky nebude súčasťou ponuky alebo nebude spĺňať určené podmienky, bude uchádzač zo súťaže vylúčený.

Zábezpeka prepadne v prospech Zadávateľa, ak uchádzač odstúpi od svojej ponuky v lehote viazanosti ponúk, alebo ak pred uzatvorením zmluvy neposkytne súčinnosť na je uzatvorenie, alebo odmietne uzavrieť zmluvu.

Zadávateľ uvoľní alebo vráti uchádzačovi zábezpeku do siedmich dní odo dňa

a) uplynutia lehoty viazanosti ponúk,

b) alebo ak Zadávateľ zruší postup zadávania zákazky, alebo

c) uzavretia zmluvy.

1. **Komunikácia a výmena informácií medzi Zadávateľom a uchádzačom**

Komunikácia a výmena informácií v tomto procese výberu dodávateľa sa bude uskutočňovať v slovenskom jazyku prostredníctvom elektronických prostriedkov, pričom nástroje a zariadenia používané na elektronickú komunikáciu, ako aj ich technické charakteristiky sú nediskriminačné, všeobecne dostupné a prepojiteľné so všeobecne používanými produktmi informačných a komunikačných technológií.

Komunikácia a výmena informácií súvisiaca s vysvetlením informácií potrebných na vypracovanie ponuky a na preukázanie splnenia podmienok účasti sa uskutoční výhradne elektronicky prostredníctvom e-mailovej adresy kloc@azdw.eu

Vysvetlenie informácií potrebných na vypracovanie ponuky a na preukázanie splnenia podmienok účasti, zadávateľ v prípade potreby preukázateľne bezodkladne oznámi najneskôr však tri pracovné dni pred uplynutím lehoty na predkladanie ponúk zverejnením vysvetlenia na svojej webovej stránke v časti zverejnenej výzvy na predkladanie ponúk.

##### Vyhodnotenie ponuky

**(PLATÍ PRE KAŽDÚ ČASŤ PREDMETU ZÁKAZKY SAMOSTATNE)**

Ponuka musí byť vyhotovená v písomnej forme, ktorá zabezpečí trvalé zachytenie jej obsahu a predložená v listinnej forme na adresu Zadávateľa uvedenej v bode 1 tejto výzvy v lehote predkladania ponúk.

V prípade elektronického predkladania ponúk sa ponuky predkladajú vo formáte .pdf a .xls

Predložená ponuka musí byť **podpísaná** štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v jeho mene v záväzkových vzťahoch.

Ponuka potenciálneho dodávateľa musí byť predložená v slovenskom alebo českom jazyku. Ak má tento sídlo mimo územia Slovenskej republiky, doklady a dokumenty tvoriace súčasť ponuky musia byť predložené v pôvodnom jazyku a súčasne musia byť preložené do slovenského jazyka (nevyžaduje sa úradný preklad), okrem dokladov predložených v českom jazyku.

1. **Obsah Ponuky (platí pre každú časť predmetu zákazky samostatne)**

Ponuka predložená uchádzačom musí obsahovať doklady, dokumenty a vyhlásenia požadované v tejto výzve, v požadovanom formáte a doplnené tak ako je to stanovené v týchto bodoch tejto výzvy. Uchádzač nie je oprávnený meniť znenie dokladov, dokumentov a vyhlásení, ktorých vzory sú súčasťou tejto výzvy, je však oprávnený a povinný tieto správne a pravdivo vyplniť podľa požiadaviek zadávateľa uvedených v tejto výzve.

Ponuka musí byť predložená tak, aby obsahovala:

* **samostatný list** podľa *prílohy č. 1. Identifikačné údaje uchádzača*
* **doklady a dokumenty na preukázanie splnenia podmienok účasti** podľa podmienok uvedených *v bode 12 Podmienky účasti* tejto výzvy.
* **návrh zmluvy o dielo**, uvedený *v prílohe č. 3. Návrh zmluvy o dielo*, doplnený o identifikáciu uchádzača v záhlaví a na konci návrhu zmluvy, ktorý musí byť podpísaný uchádzačom, jeho štatutárnym orgánom alebo iným zástupcom uchádzača, ktorý je oprávnený konať v mene uchádzača v záväzkových vzťahoch. Návrh zmluvy nesmie obsahovať žiadne ustanovenie, ktoré by bolo v rozpore s požiadavkami zadávateľa stanovenými v tejto výzve. Návrh zmluvy predkladá uchádzač **bez** jej príloh.
* **ocenený výkaz výmer,** ktorý musí byť predložený v ponuke ako v papierovej podobe tak aj v elektronickej podobe na CD/DVD/USB vo formáte .xls
* **vyhlásenia uchádzača a plnomocenstvá uchádzača** – vyplnené formuláre podľa *prílohy č. 8.* tejto výzvy
* **vyplnený návrh na plnenie kritéria na vyhodnotenie ponúk** podľa *prílohy č. 2.* tejto výzvy.
* **doklad o zložení zábezpeky (pre časť 1)**

V prípade, ak uchádzač predkladá ponuky na viacero častí, ponuka pre každú časť bude v samostatnej obálke jasne označená.

1. **Predkladanie ponuky**

Všetky náklady a výdavky spojené s prípravou a predložením ponuky znáša uchádzač bez finančného nároku voči zadávateľovi, bez ohľadu na výsledok súťaže. Ponuky doručené predpísaným spôsobom podľa tejto výzvy v lehote na predkladanie ponúk sa uchádzačom nevracajú. Zostávajú ako súčasť dokumentácie z procesu výberu (súťaže) dodávateľa.

Uchádzačom môže byť aj **skupina** fyzických osôb a/alebo právnických osôb vystupujúcich voči zadávateľovi spoločne. Skupina dodávateľov nemusí vytvoriť právnu formu, musí však stanoviť lídra skupiny dodávateľov. Všetci členovia takejto skupiny dodávateľov utvorenej na dodanie predmetu zákazky sú povinní udeliť plnomocenstvo jednému z členov skupiny dodávateľov oprávnenému konať v mene všetkých členov skupiny dodávateľov a prijímať pokyny v tejto súťaži, ako aj konať v mene skupiny pre prípad prijatia ich ponuky, podpisu zmluvy a komunikácie/zodpovednosti v procese plnenia zmluvy.

Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky alebo koncesie, ktorú má zabezpečiť.

## Posúdenie splnenia podmienok účasti

Hodnotenie splnenia podmienok účasti bude založené na preskúmaní splnenia podmienok účasti týkajúcich sa:

- osobného postavenia,

- finančného a ekonomického postavenia

- technickej alebo odbornej spôsobilosti.

## Vysvetľovanie dokladov na preukázanie splnenia podmienok účasti a požiadaviek na predmet zákazky

Zadávateľ požiada uchádzača o vysvetlenie alebo doplnenie dokladov predložených v ponuke, ak z predložených dokladov nemožno posúdiť ich platnosť, splnenie podmienky účasti alebo splnenie požiadavky na predmet zákazky. Ak uchádzač v lehote určenej zadávateľom nedoručí vysvetlenie alebo doplnenie predložených dokladov, alebo ak aj napriek predloženému vysvetleniu ponuky podľa záverov zadávateľa nespĺňa podmienky účasti alebo požiadavky na predmet zákazky, zadávateľ ponuku tohto uchádzača vylúči a vyhodnocuje splnenie podmienok účasti a požiadaviek na predmet zákazky u ďalšieho uchádzača v poradí.

V prípade ak uchádzač nezloží požadovanú zábezpeku podľa určených podmienok, bude jeho ponuka vylúčená.

Ak sa pri určitej zákazke javí ponuka ako mimoriadne nízka vo vzťahu k tovaru, stavebným prácam alebo službe, Zadávateľ písomne požiada uchádzača o vysvetlenie týkajúce sa tej časti ponuky, ktoré sú pre jej cenu podstatné. Vysvetlenie sa môže týkať najmä:

a) hospodárnosti stavebných postupov, hospodárnosti výrobných postupov alebo hospodárnosti poskytovaných služieb,

b) technického riešenia alebo osobitne výhodných podmienok, ktoré má uchádzač k dispozícii na dodanie tovaru, na uskutočnenie stavebných prác, na poskytnutie služby,

c) osobitosti tovaru, osobitosti stavebných prác alebo osobitosti služby navrhovanej uchádzačom,

d) dodržiavania povinností v oblasti pracovného práva, najmä s ohľadom na dodržiavanie minimálnych mzdových nárokov, ochrany životného prostredia alebo sociálneho práva

e) dodržiavania povinností voči subdodávateľom,

f) možnosti uchádzača získať štátnu pomoc.

V prípade, ak uchádzač odôvodňuje mimoriadne nízku ponuku získaním štátnej pomoci, musí byť schopný v primeranej lehote určenej Zadávateľom preukázať, že mu štátna pomoc bola poskytnutá v súlade s pravidlami vnútorného trhu Európskej únie, inak zadávateľ vylúči ponuku.

**Zadávateľ bude vyhodnocovať splnenie požiadaviek na predmet zákazky a splnenie podmienok účasti po vyhodnotení ponúk na základe kritéria na vyhodnotenie ponúk, a to iba v prípade uchádzača, ktorý sa umiestnil na prvom mieste v poradí.**

## Informácie o výsledku vyhodnotenia ponúk

Uchádzač, ktorý bol vyhodnotený ako úspešný je povinný pred podpisom zmluvy predložiť všetky doklady, ktoré predbežne nahradil čestným vyhlásením; potenciálny dodávateľ doručí doklady Zadávateľovi do piatich pracovných dní odo dňa doručenia žiadosti, ak Zadávateľ neurčil dlhšiu lehotu; ak úspešný uchádzač nedoručí doklady v stanovenej lehote, jeho ponuka nebude prijatá a ako úspešný bude vyhodnotený potenciálny dodávateľ, ktorý sa umiestnil ako druhý v poradí;

Zadávateľ po skončení postupu podľa predošlého bodu a po odoslaní všetkých oznámení o vylúčení uchádzača/uchádzačov, bezodkladne písomne elektronicky oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov

Úspešnému uchádzačovi, resp. úspešným uchádzačom bude oznámené, že Zadávateľ jeho/ich ponuku, resp. ponuky prijíma. Súčasne ostatným neúspešným uchádzačom jednotlivo bude oznámené, že neuspeli, s uvedením dôvodu, resp. dôvodov neprijatia ich ponuky a identifikácie úspešného uchádzača, resp. úspešných uchádzačov, informácie o charakteristikách a výhodách jeho/ich ponuky/ponúk.

## Uzavretie zmluvy (platí pre každú časť predmetu zákazky samostatne)

Uzavretá zmluva nesmie byť v rozpore s touto výzvou a s ponukou predloženou úspešným uchádzačom, resp. s ponukou uchádzača, ktorý sa umiestnil ako druhý, resp. tretí v poradí ak je to relevantné.

Zadávateľ nesmie uzavrieť zmluvu s dodávateľom alebo dodávateľmi, ktorí majú povinnosť zapisovať

sa do RPVS a nie sú zapísaní v RPVS, alebo ktorých subdodávatelia, ktorí majú povinnosť zapisovať

sa do RPVS a nie sú zapísaní v RPVS.

Úspešný dodávateľ v zmluve najneskôr v čase jej uzavretia uvedie údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.

Navrhovaný subdodávateľ musí preukázať splnenie podmienok účasti osobného postavenia v rozsahu

a súlade s bodom 12 podbod 1 tejto výzvy.

Zmluva nadobúda platnosť dňom jej podpisu oboma zmluvnými stranami a účinnosť až po kontrole procesu výberu dodávateľa Riadiacim orgánom.

V prípade, ak výsledok kontroly bude s negatívnym výsledkom, Zadávateľ má právo odstúpiť od zmluvy bez uvedenia ďalšieho dôvodu.

##### Obhliadka miesta dodania predmetu zákazky

Obhliadku je možné vykonať v pracovných dňoch od 9:00 hod. – 14:00 hod..

Kontaktná osoba: Ing. Vladimír Kľoc, tel. č. **+421 948 878 063**. Termín obhliadky je potrebné dohodnúť s kontaktnou osobou minimálne 1 deň vopred. Obhliadka miesta dodania sa uskutoční pre každého záujemcu osobitne.

1. **Doplňujúce informácie**

Víťazný uchádzač sa zaväzuje dodržiavať povinnosti určené pre daný operačný program, a to najmä, nie však výlučne, povinnosti ohľadom archivácie dokumentov či výkonu kontroly/auditu/overovania na mieste príslušnými oprávnenými orgánmi, resp. inštitúciami.

Zadávateľ môže zrušiť použitý postup zadávania zákazky, ak

a) ani jeden potenciálny dodávateľ nesplnil podmienky uvedené vo výzve na predkladanie ponúk,

b) ak sa zmenili okolnosti, za ktorých sa vyhlásilo obstarávanie

Zadávateľ nesmie uzavrieť zmluvu s dodávateľom alebo dodávateľmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**Prílohy tejto Výzvy:**

Príloha č. 1 Identifikačné údaje uchádzača

Príloha č. 2 Návrh na plnenie kritérií

Príloha č. 3 Návrh ZoD – pre časti 1 a 2

Príloha č. 4 Výkaz výmer vo formáte .xls

Príloha č. 5 Projektová dokumentácie v elektronickej forme

Príloha č. 6 Vzor čestného vyhlásenia (nahradenie dokladov)

Príloha č. 7 Vzor zoznamu poskytnutých prác

Príloha č. 8 Vyhlásenia uchádzača

V Poprade, dňa 23.4.2021

................................................

Ing. [Vladimír Ketner](https://orsr.sk/hladaj_osoba.asp?PR=Ketner&MENO=Vladim%EDr&SID=0&T=f0&R=0), MBA

konateľ